OpenLLM-France/wikimedia huggingface dataset:
# Crossoptilon

Crossoptilon és un gènere d'ocells de la subfamília dels fasianins (Phasianinae), dins la família dels fasiànids (Phasianidae) que viuen generalment en zones de muntanya del Tibet i la Xina. Són coneguts com a faisans orelluts.

## Taxonomia

S'han descrit quatre espècies dins aquest gènere:
* Faisà mostatxut blanc (Crossoptilon crossoptilon).
* Faisà mostatxut blau (Crossoptilon auritum).
* Faisà mostatxut fosc (Crossoptilon mantchuricum).
* Faisà mostatxut gris (Crossoptilon harmani).

## Referències

* ↑ Classificació dels gal·liformes segons el IOC (versió 2.4, 2010) Arxivat 2013-10-15 a Wayback Machine. Rev. 18-07-2010 (anglès)
# Copa turca de futbol femenina

La Copa Turca Femenina (en turc: Türkiye Kadınlar Kupası) és la competició anual de copes dels equips de futbol femení de Turquia. El torneig també es coneix com Alanya Gold City Cup, ja que el torneig se celebra a la Gold City d'Alanya, Turquia. Es juga a finals de febrer o principis de març, al mateix temps que la Copa Algarve, la Copa Femenina de Xipre i la Copa SheBelieves.

## Referències

* https://www.emol.com/noticias/Deportes/2020/03/10/979293/Roja-femenina-Tokio-Irlanda-Turquia.html

## Enllaços externs

* Women's football, TFF.org
* Dey, Subrata. «Alanya Gold City Womens Cup 2019 (Turkish Women's Cup)». Rec.Sport.Soccer Statistics Foundation.
* «Awarding Ceremony 2018».
# Corrigan

Corrigan és una població dels Estats Units a l'estat de Texas. Segons el cens del 2000 tenia 1.721 habitants.

## Demografia

Segons el cens del 2000, Corrigan tenia 1.721 habitants, 630 habitatges, i 437 famílies. La densitat de població era de 361,1 habitants/km².
Dels 630 habitatges en un 37,6% hi vivien nens de menys de 18 anys, en un 40,3% hi vivien parelles casades, en un 24,6% dones solteres, i en un 30,6% no eren unitats familiars. En el 28,1% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,23.
Per edats la població es repartia de la següent manera: un 31,3% tenia menys de 18 anys, un 10,9% entre 18 i 24, un 23,4% entre 25 i 44, un 18,1% de 45 a 60 i un 16,3% 65 anys o més.
L'edat mediana era de 32 anys. Per cada 100 dones de 18 o més anys hi havia 73,7 homes.
La renda mediana per habitatge era de 18.980 $ i la renda mediana per família de 24.830 $. Els homes tenien una renda mediana de 30.144 $ mentre que les dones 19.881 $. La renda per capita de la població era de 10.794 $. Aproximadament el 30,3% de les famílies i el 31,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corrigan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Corrigan». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Cultura d'Ancón

La cultura d'Ancón fou una cultura pre-incaica que agafa el nom del jaciment arqueològic situat a la badia d'Ancón al districte d'Ancón al Perú.
Les excavacions les van portar a terme Reiss i Stübel (que van estudiar la necròpolis el 1875) i després Max Uhle (1904) que va estudiar el lloc de les conxes. Dels seus estudis es constata que els estils de ceràmica que es van trobar pertanyen al primer període de la cultura de Chavín. Les excavacions del període Ancón Mitja les va dirigir R. Willey, director del Instite of Andean Research (1941-1951).

## Referències

* Gran Enciclopèdia del Mundo, Bilbao, 1965
# Danilo Popivoda

Danilo Popivoda (serbocroat: Данило Попивода) (Lovćenac, 1 de maig de 1947 - Bijela, 9 de setembre de 2021) fou un futbolista eslovè nascut a Sèrbia de la dècada de 1970.
Fou 20 cops internacional amb la selecció iugoslava, amb la que participà en la Copa del Món de futbol de 1974.

## Referències

* ↑ «Dawn of a golden age». UEFA.com, 05-01-2010. [Consulta: 28 desembre 2012].
* ↑ «Team Profile: Slovenia». ESPN Soccernet, 10-11-2009. Arxivat de l'original el 21 octubre 2012. [Consulta: 28 desembre 2012].
* ↑ Danilo Popivoda biography at reprezentacija.rs (serbi)
# Danilson Córdoba

Danilson Córdoba (Quibdó, Colòmbia, 6 de setembre de 1986) és un futbolista colombià que disputà tres partits amb la selecció de Colòmbia.

## Referències

* ↑ National Football Teams
# Danjeokbiyeonsu

The Legend of Gingko (hangul : 단적비연수 ; RR : Danjeokbiyeonsu) és una pel·lícula d'aventures de Corea del Sud dirigida per Park Je-Hyun, estrenada el 2000.

## Argument

Enmig d'una guerra ètnica, Bee, encara un adolescent lluita entre l'amor i la mort, ja que la reina el vol sacrificar al Volcà.

## Repartiment

| Nom | Paper |
| Kim Suk-hoon | ------ Dahn |
| Sol Kyung-gu | ------ Juk |
| Choi Jin-sil | ------ Bee |
| Yunjin Kim | ------ Yeon |
| Lee Mi-sook | ------ Su |
| Jung Da-bin |

## Referències

* ↑ The Legend of Gingko a heroic-cinema.com

## Enllaços externs

* The Legend of Gingko a Dailymotion
* The Legend of Gingko al Korean Movie Database
# Covarrés

Covarrés és un antic circ glacial situat entre els termes municipals de Brañosera i San Juan de Redondo. El seu origen etimològic segons la Carta-puebla de Brañosera, apareix amb el nom de Cobas Regis (Cova del Rei).
   Ego Monnio Nunniz et uxor mea Argilo, […] damus vobis terminos, id est, ad locum qui dicitur Cotopetroso, et per illum villare, et per illos planos, et per illam civitatem antiquam, et per illum pradum Porquerum et per illas Cobas Regis et per illa Penna robra, et per illa foce via qua discurrent Asturianos et Corneconos, et per illum fixum Petrizum, qui est in valle Verezoso, et per illum cotum medianum.

## Referències

* ↑ «Covarrés - Brañosera» (en castellà). Brañosera.
# Cucal faisà

El cucal faisà (Centropus phasianinus) és una espècie d'ocell de la família dels cucúlids (Cuculidae) que habita en zones amb herba, matolls, pantans, manglars i ciutats de les illes Petites de la Sonda orientals, est de Nova Guinea, Arxipèlag D'Entrecasteaux, nord i est d'Austràlia. La població de les illes Kai (Cucal negre de les Kai) és considerada per alguns autors, una espècie de ple dret.
# Dar Bouazza

Dar Bouazza (en àrab دار بوعزة, Dār Būʿazza; en amazic ⴷⴰⵕ ⴱⵓⵄⵣⵣⴰ) és un municipi de la província de Nouaceur, a la regió de Casablanca-Settat, al Marroc. Segons el cens de 2014 tenia una població total de 151.373 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# David Freidel

David A. Freidel (nascut l'11 de juliol de 1946) és un acadèmic, arqueòleg i maianista estatunidenc. Conegut per diversos llibres publicats amb Linda Schele, particularment Maya Cosmos i Forest of Kings.

## Dades biogràfiques

Friedel va estudiar i va obtenir el seu doctorat en la Universitat Harvard. Casat amb Carolyn Sargent, també destacada antropòloga i professora de la Universitat de Washington. És professor d'antropologia en la Southern Methodist University de Dallas a l'estat de Texas.
Fou alumne d'Evon Vogt i de Tatiana Proskouriakoff, dos reconeguts maianistes. Va treballar en els projectes arqueològics de l'illa de Cozumel (San Gervasio) i de Yaxuná a Mèxic; en el de Cerros, a Belize i en el de Waká, en Guatemala. També ha estudiat i escrit sobre el conflicte que pot donar-se, en termes interpretatius, entre l'epigrafia i l'arqueologia.
Ha sostingut l'opinió, que sembla cobrar força conforme les recerques avancen, en el sentit de:
| « | "El poble maia és un dels més importants laboratoris intel·lectuals per a l'estudi de la civilització antiga. Van ser una societat històrica durant el període clàssic, hi eren quan van arribar els europeus a Mesoamèrica i ara, l'estudi ens està ensenyant més del període preclàssic..." | » |

## Bibliografia

* (anglès) Maya Cosmos: Three Thousand Years on the Shaman's Path. (1993) William Morrow and Company. ISBN 0688100813
* (anglès) A Forest of Kings: The Untold Story of the Ancient Maya. (1990) William Morrow and Company.

## Referències

* 1 2 Clark (2005, p.5)
* 1 2 Breaking the Maya Code, entrevista filmada. (consultat el 19 d'abril, 2011)
# Bisbe de Jackson

El bisbe de Jackson o teixidor de Jackson (Euplectes jacksoni) és una espècie d'ocell de la família dels plocèids (Ploceidae) que habita praderies de Kenya i zona limítrofa del nord de Tanzània.

## Referències

* ↑ «Bisbe de Jackson». Cercaterm. TERMCAT, Centre de Terminologia. Rev. 20/02/2022(català)
* ↑ Fitxa del teixidor de Jackson a la pàgina del SIOC Rev. 21/05/2013 (català)
# Budokan (instal·lació)

Un dojo Budokan és un lloc d'entrenament i, sobretot, un estadi on se celebren competicions d'arts marcials tradicionals japoneses, conegudes com a budo. S'hi inclouen el karate, aikido, judo o kendo.
El terme dojo prové del japonès i significa "lloc del camí". En el context de les arts marcials, un dojo és un lloc on els estudiants practiquen i aprenen sota la guia d'un mestre. En termes d'estructura, un budokan acostuma a ser més gran, però la seva mida i format pot variar depenent de la seva ubicació i propòsit. Alguns dojos poden ser simples i funcionals, mentre que d'altres poden ser més grans i comptar amb instal·lacions addicionals per a grans competicions i esdeveniments.

## Referències

* ↑ «Budokan» (en anglès). Glossary of Judo terminology. Token Corporation. Arxivat de l'original el 2023-11-27. [Consulta: 27 novembre 2023].
* ↑ 『現代体育・スポーツ体系（12）体育・スポーツ施設』 講談社 p.195 1984年
* ↑ Clements, Jonathan. A Brief History of the Martial Arts: East Asian Fighting Styles, from Kung Fu to Ninjutsu (en anglès). Little, Brown Book Group, 2016-10-13, p. 217,238. ISBN 978-1-4721-3647-3.

## Vegeu també

* Budōkan, estil de karate.
# ERT

«ERT» té aquests significats:
* El·linikí Radiofonia Tileórasi
* Ente Radio Trieste és l'empresa de ràdio pública i estatal de Territori Lliure de Trieste
* European Round Table of Industrialists
* Teràpia de reemplaçament enzimàtic
# Casa Isidre Fochs

La Casa Isidre Fochs és una obra eclèctica de Sabadell (Vallès Occidental) protegida com a Bé Cultural d'Interès Local.

## Descripció

Casa bifamiliar, entre mitgeres, de planta baixa, dos pisos i pati posterior. La composició de la façana és simètrica, presenta estucat i està decorada amb elements de pedra. Les obertures són de punt rodó i en els dos pisos donen a balcó amb barana de ferro forjat.

## Referències

* ↑ «Casa Isidre Fochs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Casa Isidre Fochs Arxivat 2016-03-03 a Wayback Machine., fitxa del catàleg de l'Ajuntament
# Collada Verda (Montalbà)

La Collada Verda és una collada situada a 1.080,6 m alt entre els termes comunal dels Banys d'Arles i Palaldà, a l'antic terme de Montalbà dels Banys (Vallespir, Catalunya del Nord) i municipal de Maçanet de Cabrenys (Alt Empordà).
És a l'extrem sud-oest del terme, prop del límit amb Arles, també. És al nord-oest del Coll de Perelló i a llevant del Puig del Torn.

## Referències

* ↑ La Collada Verda en els ortofotomapes de l'IGN
# Boroduli

Boroduli (en rus: Бородули) és un poble del krai de Perm, a Rússia, que en el cens del 2010 tenia 476 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# Dlhé Pole

Dlhé Pole és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1320.
# Cerdanyola

«Cerdanyola» té aquests significats:
* Cerdanyola del Vallès, municipi del Vallès Occidental
* Cerdanyola (Mataró), barri del municipi de Mataró
* Cerdanyola Club Hoquei, entitat esportiva de Cerdanyola del Vallès dedicada a la pràctica de l'hoquei sobre patins i
* Cerdanyola del Vallès Futbol Club, club de futbol de la ciutat de Cerdanyola del Vallès (Vallès Occidental)
* Estació de Cerdanyola Universitat o Cerdanyola Bellaterra, estació de ferrocarril propietat d'adif al municipi de Cerdanyola
* Estació de Cerdanyola del Vallès, estació de ferrocarril propietat d'ADIF a la població de Cerdanyola del Vallès
* Sant Julià de Cerdanyola, municipi del Berguedà
* Unió Esportiva Cerdanyola de Mataró, club de futbol del barri de Cerdanyola de la ciutat de Mataró (Maresme)
# Búkhlovo

Búkhlovo (en rus: Бухлово) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Benton (Nou Hampshire)

Benton és una població dels Estats Units a l'estat de Nou Hampshire. Segons el cens del 2000 tenia 313 habitants.

## Demografia

Segons el cens del 2000, Benton tenia 314 habitants, 91 habitatges, i 59 famílies. La densitat de població era de 2,5 habitants per km².
Dels 91 habitatges en un 30,8% hi vivien nens de menys de 18 anys, en un 56% hi vivien parelles casades, en un 6,6% dones solteres, i en un 34,1% no eren unitats familiars. En el 28,6% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,95.
Per edats la població es repartia de la següent manera: un 18,8% tenia menys de 18 anys, un 4,5% entre 18 i 24, un 22,3% entre 25 i 44, un 22% de 45 a 60 i un 32,5% 65 anys o més.
L'edat mediana era de 48 anys. Per cada 100 dones de 18 o més anys hi havia 75,9 homes.
La renda mediana per habitatge era de 34.167$ i la renda mediana per família de 40.417$. Els homes tenien una renda mediana de 28.125$ mentre que les dones 22.188$. La renda per capita de la població era de 13.220$. Entorn del 3,8% de les famílies i el 8,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Benton». American Fact Finder. Oficina del Cens dels Estats Units, 12-01-2010.

## Enllaços externs

* http://www.nh.gov/nhes/elmi/htmlprofiles/benton.html
* http://hikethewhites.com/moosilauke.html Arxivat 2010-12-17 a Wayback Machine.
# Dehiscència (medicina)

* No s'ha de confondre amb Dehiscència.
La dehiscència és una complicació quirúrgica en què es trenca una ferida al llarg d'una incisió quirúrgica. Els factors de risc inclouen l'edat, connectivopaties com la síndrome d'Ehlers-Danlos, la diabetis, l'obesitat, els punts de la sutura deficients i el trauma a la ferida després de la cirurgia.

## Referències

* ↑ «Wound Dehiscence (Surgical Wound Dehiscence; Operative Wound Dehiscence)». EBSCO Industries, 01-09-2010. [Consulta: 24 juny 2011].
# Francisco Gorriti

Francisco Gorriti és el nom dels següents personatges:
* Francisco "Patxi" Gorriti (n.1943), futbolista basc.
* José Francisco "Pachi" Gorriti (1780-1830), militar argentí.
# Borodinó (Perm)

Borodinó —Бородино (rus) — és un poble del krai de Perm, a Rússia, que en el cens del 2010 tenia 7 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Dlhé nad Cirochou

Dlhé nad Cirochou és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1333.
# Castell de Sant Miquel

«Castell de Sant Miquel» té aquests significats:
* Castell de Sant Miquel (Castellterçol), castell del municipi de Castellterçol (Vallès Oriental)
* Castell de Sant Miquel (Gironès), conjunt d'edificis a l'oest de les Gavarres a cavall dels municipis de Girona i Celrà
* Castell de Sant Miquel o Castell de Montornès (Vallromanes), fortificació medieval del municipi de Montornès del Vallès (Vallès Oriental)
* Castell de Sant Miquel de la Vall, castell del municipi de Gavet de la Conca (Pallars Jussà)
* Castell de les Torrocelles, al municipi de Llucena (Alcalatén, País Valencià)
* Castell de Sant Miquel, actual Molí de Pals (Baix Empordà)
* Castell de Sant Miquel, castell del municipi de Garachico (Canàries)
# Bàndicut de Papua

El bàndicut de Papua (Microperoryctes papuensis) és una espècie de marsupial de la família dels bàndicuts endèmica de Papua Nova Guinea. El seu hàbitat natural són els boscos secs tropicals o subtropicals.
# Decapterus macarellus

Decapterus macarellus és un peix teleosti de la família dels caràngids i de l'ordre dels perciformes.

## Morfologia

Pot arribar als 46 cm de llargària total.

## Distribució geogràfica

Es troba a les costes de l'Atlàntic occidental (des de Nova Escòcia i Bermuda fins a Rio de Janeiro -Brasil-), de l'Atlàntic oriental (Santa Helena, Cap Verd, Golf de Guinea, Açores i Arxipèlag de Madeira), de l'Índic (Mar Roig, Golf d'Aden, Seychelles, Sud-àfrica i Sri Lanka) i del Pacífic oriental (des del Golf de Califòrnia fins a l'Equador).

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Frederica Lluïsa de Danneskiold-Samsøe

Frederica Lluïsa de Danneskiold-Samsøe —Frederikke Louise Danneskjold-Samsøe (danès)— (Akershus, Noruega, 2 d'octubre de 1699 - Sønderborg, Dinamarca, 2 de desembre de 1744) fou filla de Cristià Gyldenløve i de Carlota Amàlia Gyldenløve. El 21 de juliol de 1720 es va casar a Kalundborg amb Cristià August I de Schleswig-Holstein-Sonderburg-Augustenburg (1696-1754), fill del gran duc Frederic Guillem de Schleswig-Holstein-Sonderburg-Augustenburg (1668-1714) i de la comtessa Sofia Amàlia d'Ahlefeldt (1675-1741). El matrimoni va tenir set fills:
* Frederic Cristià (1721-1794), casat amb Carlota Amàlia de Schleswig-Holstein-Sonderburg-Plon (1744-1770).
* Emili August (1722-1786)
* Cristià Ulric, nascut i mort el 1723.
* Sofia Carlota (1725-1752)
* Cristiana Ulrica (1727-1794)
* Sofia Magdalena (1731-1799)
* Carlota Amàlia (1736-1815)

## Enllaços externs

* Frederica Lluïsa
# Comtat de Forez

El comtat de Forez fou una jurisdicció feudal que tenia per centre Feurs, capital històrica de la regió de Forez. Pel mateix temps existí un vescomtat de Forez que no fou hereditari.
La primera casa comtal va disputar el comtat de Lió amb els bisbes, i va prendre el títol, però es va extingir el 1110. A la mort de Guillem IV el comtat va passar al cap de poc al seu cosí Guiu I, fill de Guiu Ramon d'Albon i d'Ida Ramona germana de Guillem III. Guiu II va pactar la divisió territorial amb el Bisbe de Lió i va traslladar la capital a Montbrison, abdicant el 1198. La segona dinastia es va extingir el 1417 i el comtat va ser incorporat al ducat de Borbó pel duc Joan, fill de la darrera comtessa.

## Llista de comtes de Forez

* Guillem I 920-924
* Guillem II 924-945 (fill)
* Artau I 945-960 (fill)
* Girard I 960-970 (fill)
* Umfred 970-980
* Artaud II 980-1001
* Teodeberga, vídua (regent)
* Artau III (fill) 1001-1017 (fill) (comte de Lió)
* Girard II 1017-1049 (comte de Lió i Rohan)
* Artaud IV 1049-1078 (comte de Lió)
* Guillem III 1078-1097 (comte de Lió)
* Ida Ramona (germana de Guillem III) 1097
* Guigó Ramon d'Albon 1097 (espòs)
* Guillem IV (fill) 1097-1107 (comte de Lió)
* Eustaqui 1107-1110 (germà) (comte de Lió)
* Ida Ramona 1110
* Guigó I el vell d'Albon 1110-1137 (comte de Lió)
* Guigó II 1137-1198 (fill) (comte de Lió)
* Guigó III 1198-1204 (fill) (comte de Lió)
* Guigó IV (fill) 1204-1241 (comte de Lió i del Roanès o Roannais)
* Guigó V 1241-1259 (fill) (comte de Lió)
* Renaud I 1259-1270 (germà) (comte de Lió)
* Guigó VI 1270-1279 (fill) (comte de Lió)
* Joan I 1279-1333 (fill) (comte de Lió)
* Guigó VII 1333-1358 (fill)
* Lluís I 1358-1362 (fill)
* Renaud II senyor de Mallevall (regent) 1362-1372 (fill de Guiu VI)
* Joan II (incapaç) 1362-1372 (fill de Lluís I)
* Joana (germana), comtessa expectant 1362-1369
* Anna 1372-1417 (filla, delfina del Viennès per herència paterna)
** Lluís II de Borbó 1372-1410 (comte de Clermont, després duc de Borbó), marit
* Joan III o Joan Lluís 1410-1412 (fill), títol (va morir amb uns 7 anys)
* Joan I de Borbó (duc de Borbó) 1412-1417 administrador per la mare Anna, 1417-1434 de ple dret
* Carles I de Borbó (duc de Borbó) 1434-1456 (administrador de fet 1417-1421, administrador de dret 1421-1434)
* Joan II de Borbó 1456-1488 (fill)
* Carles II de Borbó 1488 (germà)
* Pere II de Borbó 1488-1503 (germà)
* Susana de Borbó 1503-1521 (filla)
* Carles III de Borbó o Borbó-Montpensier 1521-1522 marit i hereu (expropiat 1522)
* A la corona 1522-1527
* Lluïsa de Montpensier 1527-1539 (usufructaria excepte de 1530 1 1531 que fou plena propietària) (germana de Carles III)
* A la corona 1539-1560
* Lluïsa de Montpensier 1560-1561 (segona vegada, ara en ple domini hereditari)
* Lluís III de Montpensier 1561-1582 (fill)
* Francesc de Montpensier 1582-1592 (fill)
* Enric de Montpensier 1592-1608 (fill)
* Maria de Montpensier 1608-1627 (filla única).
** Gastó de França (1608-1660), duc d'Orleans (marit)
* Anna Maria Lluïsa d'Orleans (1627 † 1693), La Gran senyoreta, retorna a la corona.